ठोस कचरा प्रबंधन पर हुई चर्चा
पटना | वैचारिकसंस्था तलाश की एक बैठक रविवार को डॉ. विश्वेंद्र कुमार के आवास पर हुई। ठोस कचरा प्रबंधन पर आयोजित इस परिचर्चा में प्रणव कुमार ने कहा कि नष्ट होने वाले, नष्ट नहीं होने वाले और सेनेटरी कचरा को अलग-अलग रखा जाना चाहिए। कचरे से बायोगैस खाद आदि बनाकर इसका सदुपयोग भी किया जा सकता है। बैठक में विनोद गुप्ता ने लोगों से प्लास्टिक और पॉलिथीन का प्रयोग नहीं करने की अपील की। इस दौरान अजीत सिन्हा, बीके सिन्हा, डॉ. अविनाश प्रसाद, कर्नल राय, संजय झा, विनोद गुप्ता आदि मौजूद थे।
hin_Deva hin_Deva